
Martfű Város Polgármesterétől

E L Ő T E R J E S Z T É S 

a hivatali helyiségen kívüli és a hivatali munkaidőn kívül történő házasságkötés valamint bejegyzett élettársi kapcsolat létesítése engedélyezésének szabályairól és a családi események szolgáltatási díjairól szóló rendelet-tervezetről.
Tisztelt Képviselő-testület!

Az anyakönyvekről, a házasságkötési eljárásról és a névviselésről szóló 1982. évi 17. törvényerejű rendelet (Továbbiakban: Tvr.) módosító rendelkezései rendeletalkotási kötelezettséget határoznak meg  a települési önkormányzatok részére.

Új rendelkezések vonatkoznak többek között a hivatali helyiség,  a házasságkötés és a bejegyzett élettársi kapcsolat létesítésének helyszínére vonatkozóan. Most bevezetett és általánosan alkalmazandó szabály, hogy nem köthető házasság, nem létesíthető bejegyzett élettársi kapcsolat valamint egyéb családi esemény társadalmi megünneplésére sincs lehetőség a Munka Törvénykönyvében  meghatározott munkaszüneti napon.

A Tvr. 42/A. § (4) bekezdése felhatalmazást ad a települési önkormányzatnak, hogy rendeletben határozza meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályait, továbbá a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése esetén a többletszolgáltatás ellentételezéseként  az önkormányzat részére , valamint az anyakönyvezető részére fizetendő díj mértékét.

Jelen témakörben született szabályokat Martfű Város Polgármesterének a családi ünnepségek társadalmi megrendezésével kapcsolatos szolgáltatási díjak módosításáról szóló 45-2/2007. számú utasítása tartalmazza.

A rendelet-tervezet az új jogszabályi rendelkezések szellemében készült el, melynek értelmében indokolt hatályon kívül helyezni a jelenleg hatályos szabályokat, és az abban szereplő díjtételeket – azok mértékének felülvizsgálatát követően – beépíteni az újonnan meghatározott többletszolgáltatás díjaiba a rendelet-tervezet általános és részletes indokolásában megfogalmazottak alapján.

Előterjesztésem mellékletét képezi a rendelet-tervezet, annak általános és részletes indokolása, továbbá az előzetes hatásvizsgálatról szóló tájékoztatás. Kérem a tisztelt Képviselő-testületet, hogy a rendelet-tervezetet vitassa meg, hozza meg döntését.

Martfű, 2011. szeptember 06.
                                                                                     dr. Kiss Edit

                                                                                     polgármester

MARTFŰ VÁROS ÖNKORMÁNYZATA 

KÉPVISELŐ-TESTÜLETÉNEK

……/2011. (……….) 

ÖNKORMÁNYZATI RENDELETE  
a hivatali helyiségen kívüli és a hivatali munkaidőn kívül történő házasságkötés valamint bejegyzett élettársi kapcsolat létesítése engedélyezésének szabályairól és a családi események szolgáltatási díjairól

Martfű Város Képviselő testülete  a helyi önkormányzatokról szóló 1990. évi LXV. Tv. 16.§ (1) bekezdésében, illetve az anyakönyvekről, a házasságkötési eljárásról és a névviselésről szóló 1982. évi 17. törvényerejű rendelet (a továbbiakban: Tvr.) 42/A § (4) bekezdésében kapott felhatalmazás alapján a házasságkötés, a bejegyzett élettársi kapcsolat létesítése és a családi események szolgáltatási díjairól a következőket rendeli el:

1.§.

A rendelet hatálya

A rendelet hatálya Martfű Város közigazgatási területén történő házasságkötési, a bejegyzett élettársi kapcsolatok eljárásai és egyéb családi események társadalmi megünneplése kapcsán az e rendeletben megjelölt szolgáltatásokat igénybe vevőkre terjed ki.

2.§.

A házasságkötésen, a bejegyzett élettársi kapcsolatok és egyéb családi esemény társadalmi megünneplésén ingyenes alapszolgáltatás az anyakönyvvezető hivatalos közreműködése (jogszabályban rögzített hivatalos szöveg és eljárás)

3. §.

A házasság hivatali helyiségen, illetve hivatali munkaidőn kívüli megkötését, valamint a bejegyzett élettársi kapcsolat hivatali helyiségen, illetve hivatali munkaidőn kívüli  létesítését  a jegyző engedélyezi, melyre kizárólag kérelem alapján kerülhet sor  a házasságkötés vagy a bejegyzett élettársi kapcsolat megkötése, létesítése pontos helyének és idejének megjelölésével. A kérelmet a szándék bejelentésekor az anyakönyvvezetőnél kell előterjeszteni.

4.§.

Díjfizetési kötelezettség

(1) A jegyző által előzetesen engedélyezett, az anyakönyvvezető hivatalos helyiségén és munkaidején kívül történő anyakönyvi eseményekért, valamint az igényelt többletszolgáltatás ellentételezésére a szolgáltatást igénybevevők az e rendeletben meghatározott díjat kötelesek fizetni, kivéve, ha a hivatalos helyiségen kívüli  házasságkötésre  rendkívüli körülmény miatt kerül sor.

Az anyakönyvvezető hivatali helyisége: Polgármesteri Hivatal Martfű, Szent István tér 1.

A munkaidő: az önkormányzat Szervezeti és Működési Szabályzatáról szóló rendeletben meghatározott munkarend szerint.

(2) A díjat az ügyfélnek legkésőbb a házasság megkötésénél és a bejegyzett élettársi kapcsolat létesítésénél az anyakönyvvezető közreműködését engedélyező jegyzői döntés kézhezvételétől számított 15 napon belül a Martfű Városi Polgármesteri Hivatal házipénztárába kell befizetnie.

(3) Hivatali munkaidőn kívül  anyakönyvi eseményt illetve családi esemény társadalmi megünneplését pénteken 13.30 óra és 18.00 óra között, szombaton 10.00 óra és 18.00 óra között lehet tartani

(4) Az (1) bekezdésben meghatározott rendkívüli körülménynek minősül különösen, ha valamelyik fél mozgáskorlátozottsága, egészségi állapota, kora miatt különös erőfeszítés lenne számára az anyakönyvvezető hivatalos helyiségében történő megjelenés.

5.§.

A szolgáltatás díja

Az anyakönyvezető díjazása jelen rendelet 1.sz. melléklete szerint történik.

6.§.

Az ügyfél által igénybe vehető szolgáltatások díjainak meghatározása jelen rendelet 2. sz. melléklete szerint történik. A díjakat évente felül kell vizsgálni. 

A szolgáltatási megállapodást jelen rendelet 1. sz. függeléke tartalmazza.

7.§. 

Záró rendelkezések

(1) Ez a rendelet a kihirdetést követő napon lép hatályba.

(2) A rendelet a Szervezeti és Működési Szabályzatban meghatározott módon kerül kihirdetésre illetve közzétételre.

Martfű, 2011. szeptember 15.

        Dr. Kiss Edit                                                                   Balogh Edit

        polgármester                                                              címzetes főjegyző

1. sz. melléklet

Az anyakönyvvezető díjazása

· a házasságkötő teremben, hivatali munkaidőben lezajló esemény után az anyakönyvvezetőt díjazás nem illeti meg

· a házasságkötő teremben hivatali munkaidőn kívül  10.000,- Ft/ esemény

· A házasságkötő termen kívüli, külső helyszínen, hivatali munkaidőn kívül történő közreműködésért 15.000,- Ft/esemény díjazás illeti.

2. sz. melléklet

Szolgáltatások

- pohárköszöntő pezsgővel (alkoholos vagy mentes)

1.500,- Ft   
- pohárköszöntő üdítővel





   500,- Ft   
- 3-6 szál virág terem díszítésére




1.500,- Ft   
        

- szavalat 







2.500,- Ft   
- élő zene biztosítása (elektromos orgona)



3.000,- Ft   
- díszes kivitelű emléklap





   500,- Ft   
- három szál gyertya        





   500,- Ft   
- gépi zene biztosítása





   500,- Ft   
- beszerzések







   500,- Ft   


- külső helyszínen történő esküvő       


          20.000,- Ft   


(hivatalos munkaidőben/hivatalos munkaidőn kívül) 

Díjtalan szolgáltatások:

· ünnepi beszéd

· a rendezvényhez a terem biztosítása (fűtés , világítás, takarítás ) 


1. számú függelék

Martfű Város Önkormányzat

Polgármesteri Hivatal

5435 Martfű, Szent István tér 1.

Tel: 06-56/450-222

Szolgáltatási megállapodás

Amely létrejött egyrészről Martfű Polgármesteri Hivatal Anyakönyvi Hivatala, mint szolgáltató, másrészről

Név:   ___________________________      

Név:____________________________

Lakcím:_______________________________       Lakcím:___________________________

szám alatti lakos/ok, mint megrendelő/k között a

 a 201…. év_______________hó ___________nap____________órakor tartandó

házasságkötésre, bejegyzett élettársi kapcsolat ünnepélyes regisztrációjára, illetve egyéb családi események ünneplésére.

A megrendelő az alábbi szolgáltatásokat kéri:

(SZJ: 93.05.10.9.)

- pohárköszöntő pezsgővel (alkoholos vagy mentes)

1.500,- Ft     (
- pohárköszöntő üdítővel





   500,- Ft      (
- élővirág -3 szál átadása díszcsomagolásban


1.500,- Ft      (


- 3-6 szál virág terem díszítésére



            1.500,- Ft      (
        

- szavalat 







2.500,- Ft      (
- élő zene biztosítása (elektromos orgona)



3.000,- Ft      (
- díszes kivitelű emléklap





   500,- Ft      (
- gépi zene biztosítása





   500,- Ft      (
- három szál gyertya    





   500,- Ft      (
- beszerzések







   500,- Ft      (


- külső helyszínen történő esküvő
            

          20.000,- Ft      (


Összesen:_____________________________________________.................... Ft

azaz ……………………………………………………forint, mely tárgyi adómentességet élvez, így általános forgalmi adót nem tartalmaz.

Martfű, 201……………………..

__________________________________                _________________________________

             szolgáltatást igénylő                                                  anyakönyvvezető              
Á L T A L Á N O S    I N D O K O L Á S 

       a hivatali helyiségen kívüli és a hivatali munkaidőn kívül történő házasságkötés valamint bejegyzett élettársi kapcsolat létesítése engedélyezésének szabályairól és a családi események szolgáltatási díjairól szóló rendelet-tervezethez

Az anyakönyvekről, a házasságkötési eljárásról és a névviselésről szóló 1982. évi 17. törvényerejű rendelet (továbbiakban: Tvr.) hatályba lépett módosító rendelkezései rendeletalkotási kötelezettséget határoznak meg a települési önkormányzatok részére.

Új rendelkezések vonatkoznak többek között a hivatali helyiség, a házasságkötés és a bejegyzett élettársi kapcsolat létesítésének esetleges külső helyszínére vonatkozóan valamint a házasságkötés és a bejegyzett élettársi kapcsolat létesítésének hivatali munkaidőn kívül történő bonyolítását illetően. Most bevezetett és általánosan alkalmazandó szabály, hogy nem köthető házasság, illetve nem létesíthető bejegyzett élettársi kapcsolat a Munka Törvénykönyvében meghatározott munkaszüneti napon.

Az önkormányzat rendeletalkotási kötelezettségét az alábbi rendelkezések mondják ki:

„15/A. § (6) A házasság, valamint a bejegyzett élettársi kapcsolat hivatali helyiségen kívüli megkötése, létesítés, továbbá a munkaidőn kívül történő házasságkötés és bejegyzett élettársi kapcsolat létesítése esetén a többletszolgáltatás ellentételezéseként a települési önkormányzat rendeletében meghatározott mértékű díjat kell fizetni.

(7) A hivatali munkaidőn kívül történő házasságkötésben, bejegyzett élettársi kapcsolat létesítésében közreműködő anyakönyvvezetőt választása szerint a köztisztviselők jogállásáról szóló törvényben meghatározott szabadidő egésze vagy egy része helyett az önkormányzati rendeletben meghatározott mértékű díjazás illeti meg.

42/A. § (4) Felhatalmazást kap a települési önkormányzat, hogy

a) rendeletben határozza meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályait,

b) rendeletben szabályozza a hivatali helyiségen kívüli valamint a hivatali munkaidőn kívül történő házasságkötés és bejegyzett élettársi kapcsolat létesítése esetén a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértékét.

Jelen témakörben született szabályokat Martfű Város Polgármesterének a családi ünnepségek társadalmi megrendezésével kapcsolatos szolgáltatási díjak módosításáról szóló 45-2/2007. számú utasítása tartalmazza.

R É S Z L E T E S   I N D O K O L Á S 

1. §-hoz

A rendelet-tervezet 1. §-a tartalmazza a rendelet hatályát miszerint, Martfű Város közigazgatási területén történő házasságkötési, a bejegyzett élettársi kapcsolatok eljárásai és egyéb családi események társadalmi megünneplése kapcsán az e rendeletben megjelölt szolgáltatásokat igénybe vevőkre terjed ki. Az egyéb családi események társadalmi megünneplése alatt a névadókat illetve a házassági évfordulókat kell érteni, melyek száma alacsony de jellemzően nem csak a martfűi állandó lakosok által igényelt szolgáltatás.

2. §-hoz

A rendelet-tervezet 2.§-a a díjmentesen igénybe vehető szolgáltatási kört írja le, így a házasságkötésen, a bejegyzett élettársi kapcsolatok és egyéb családi esemény társadalmi megünneplésén ingyenes alapszolgáltatás az anyakönyvvezető hivatalos közreműködése.

3. §-hoz

A rendelt-tervezet 3. §-a a házasság valamint a bejegyzett élettársi kapcsolat hivatali helyiségen kívüli illetve hivatali munkaidőn kívüli megkötésének, létesítésének részletes szabályait határozza meg azzal, hogy e rendezvények megtartására  kizárólag a jegyző engedélyével, az ügyfél kérelme alapján kerülhet sor  a házasságkötés vagy a bejegyzett élettársi kapcsolat megkötése, létesítése pontos helyének és idejének megjelölésével. A kérelmet a szándék bejelentésekor az anyakönyvvezetőnél kell előterjeszteni.

A Tvr. szabályozása szerint a házasság hivatali helyiségen és hivatali munkaidőn kívüli megkötését, valamint a bejegyzett élettársi kapcsolat hivatali helyiségen és hivatali munkaidőn kívüli létesítését a jegyző engedélyezi, melynek értelmében a jegyző engedélye nélkül nem kerülhet sor az esemény megrendezésére külső helyszínen. Az engedély megléte esetén az anyakönyvvezető kizárólag akkor működik közre a házasságkötésnek vagy a bejegyzett élettársi kapcsolat létesítésének hivatali helyiségen kívüli lebonyolításánál, ha a felek

a) a tanúk, - és ha szükséges – a tolmács vagy a jelbeszédben jártas személy jelenlétét biztosítják,

b) gondoskodnak a házasságkötés vagy a bejegyzett élettársi kapcsolat létesítésének méltó keretéről,

c) gondoskodnak az anyakönyvvezető helyszínre és a hivatali helyiségbe való utazásáról, és

d) egyidejűleg gondoskodnak az anyakönyvvezető őrizetében lévő anyakönyvnek a házasságkötés vagy a bejegyzett élettársi kapcsolat létesítésének helyszínére való szállításáról és a hivatali helyiségbe való biztonságos visszaszállításáról, valamint az anyakönyv helyszínen való biztonságos kezelésének feltételeiről.

A házasság megkötésének és a bejegyzett élettársi kapcsolat létesítésének törvényben előírt módját és az eseményhez méltó körülményeket akkor is biztosítani kell, ha az hivatali helyiségen kívül történik.

Településünkön a magas színvonalú idegenforgalmi szálláshelyek és vendéglátó egységek átadásával rendelkezésre állnak a jogszabályban előírt feltételeknek megfelelő – az események méltó körülményeit biztosító – külső helyszínek, melyeket nem túl jelentős arányban, de házasságkötés céljából igénybe is vesznek az ügyfelek.

Településünkön regisztrált élettársi kapcsolat létesítésére eddig nem volt példa. 

4. §-hoz

A rendelet-tervezet 4. §-a meghatározza a jegyző által előzetesen engedélyezett, az anyakönyvvezető hivatalos helyiségén és munkaidején kívül történő anyakönyvi eseményekért, valamint az igényelt többletszolgáltatás ellentételezésére a szolgáltatást igénybevevők által történő díjfizetési kötelezettséget, a (2) bekezdésben annak határidejét, valamint az e kötelezettség alóli kivételt, mely csak akkor lehetséges ha a hivatalos helyiségen kívüli  házasságkötésre  rendkívüli körülmény miatt kerül sor. Ugyanakkor meghatározásra kerülnek a fenti rendkívüli körülmények az alábbiak szerint.

Az (1) bekezdésben meghatározott rendkívüli körülménynek minősül különösen, ha 

valamelyik fél mozgáskorlátozottsága, egészségi állapota, kora miatt különös erőfeszítés lenne számára az anyakönyvvezető hivatalos helyiségében történő megjelenés.

A rendelet-tervezet e szakaszában meghatározásra kerül továbbá a hivatali helyiség, és az hogy hivatali munkaidőn túl is kizárólag pénteken 13.30 óra és 18.00 óra között, valamint szombaton 10.00 óra és 18.00 óra között lehet az eseményeket megtartani tekintettel arra, hogy a Polgármesteri Hivatal munkarendje a hatályos Szervezeti és Működési Szabályzat alapján az alábbiak szerint alakul:hétfőn,kedden,csütörtökön 7.30 órától 16.00 óráig, szerdán 7.30 órától 18.00 óráig és pénteken 7.30 órától 13.00 óráig.

A Tvr. szerint nem köthető házasság, illetve nem létesíthető bejegyzett élettársi kapcsolat a Munka Törvénykönyvében meghatározott munkaszüneti napokon.

A házasságkötések száma az utóbbi öt évben az alábbiak szerint alakult.

	
	2006
	2007
	2008
	2009
	2010

	Házasságkötések száma
	30
	23
	28
	24
	28


A 2010. évben megrendezett esküvők közül egy sem történt munkaidőben, a szokások azt mutatják, hogy túlnyomórészt munkaidőn kívül kérik az időpontot (hétvégén és ünnepnapokon is). A házasságkötések és az egyéb családi események társadalmi megünneplése is  munkaidőn túl kerül megtartásra. A korábbi évek tapasztalatai alapján, a hatályos díjtételekkel járó szolgáltatásokat korlátozott számban igényelték. Arra is figyelemmel kell lenni, hogy az anyakönyvvezető  a munkaidején kívül végzett munkájára tekintettel választhatja az arra meghatározott mértékű díj kifizetését is. 

5.§-hoz

A rendelet-tervezetben az anyakönyvvezető díjazásának meghatározása során elsősorban a jogszabályban meghatározott mérték szolgált alapul, figyelembe véve  Martfű Városban a korábbi évek gyakorlatát, a díj korábban alkalmazott mértékét. A Tvr. szerint a hivatali munkaidőn kívül történő házasságkötésben, bejegyzett élettársi kapcsolat létesítésében közreműködő anyakönyvvezetőt választása szerint a köztisztviselők jogállásáról szóló 1992. évi XXIII. Törvényben meghatározott szabadidő egésze vagy egy része helyett a rendelet-tervezetben meghatározott bruttó 10.000,- Ft díjazás illeti meg alkalmanként, mely összeg megegyezik a korábbi évek gyakorlatával. Ezen összeg nagyságát indokolja az is, hogy az anyakönyvvezetőnek a családi események társadalmi megünneplése alkalmából az eseményhez méltó megjelenéssel kell bírnia (hajviselet, ruházat stb.)melynek költségei az anyakönyvvezetőt terhelik, ugyanakkor a szabadidő feláldozásának a kompenzációját is tartalmazza ez a díj.

6. §-hoz

A rendelet-tervezet 6.§-a meghatározza az igénybe vehető szolgáltatások körét, azok tételes díjait, valamint a korábbi gyakorlattól eltérően egy ún. szolgáltatási megállapodást, mint formanyomtatványt, mely megkönnyíti az adminisztrációt, segíti a szolgáltatás pontos teljesítését, illetve visszaigazolás lehet az ügyfelek számára.

7.§-hoz

A rendelet-tervezet e szakasza rendelkezik a hatályba lépésről, valamint a kihirdetés módjáról.

E L Ő Z E T E S    H A T Á S V I Z S G Á L A T

Martfű Város Önkormányzata Képviselő-testületének

       a hivatali helyiségen kívüli és a hivatali munkaidőn kívül történő házasságkötés valamint bejegyzett élettársi kapcsolat létesítése engedélyezésének szabályairól és a családi események szolgáltatási díjairól szóló rendelet-tervezethez

1. A rendelet-tervezet társadalmi, gazdasági, költségvetési hatásai

Martfű városban bejegyzett élettársi kapcsolatot ez idáig nem létesítettek, a házasságkötések száma az utóbbi öt évben pedig az alábbiak szerint alakult:

	
	2006
	2007
	2008
	2009
	2010

	Házasságkötések száma
	30
	23
	28
	24
	28


A fenti táblázatból látható, hogy a házasságkötések száma ingadozik, de látható annak csökkenő tendenciája. Ennek okai egyrészt a társadalmi normákban bekövetkezett változások, a házasság - mint intézmény – súlyának csökkenése, másrészt a gazdasági és jogi környezet változása, valamint a rendezvénnyel járó kiadások viselésével kapcsolatos teherbíró képesség csökkenése a házasuló felek és családjuk részéről. Ugyanakkor elmondható, hogy szívesen választják Martfűt a házasságkötés színhelyéül olyan polgárok is akik nem helyi lakosok és a város vagy a szolgáltatás minőségének vonzereje okán kívánnak itt házasságot kötni.

A korábbi évek tapasztalatai alapján, a hatályos díjtételekkel járó szolgáltatásokat éppen a fentiek miatt korlátozott számban igényelték. (pl: egyre kevésbé élnek a nagyobb költséget jelentő élő zene szolgáltatás illetve vers igénylésével). Az általánosan igényelt szolgáltatásokért befizetett díjak csekély összegűek, mely átlagosan rendezvényenként 3.400,- Ft-ot jelent.

A jelenleg érvényben lévő 45-2/2007. számú polgármesteri utasítás szerint a következő díjak kerültek megállapításra:

-Pohárköszöntő pezsgővel



1.000,-Ft

-Pohárköszöntő üdítővel


   
   300,- Ft

- élő virág -3 szál átadása díszcsomagolásban
1.000,- Ft

- 3-6 szál élő virág a terem díszítésére

   800,- Ft

- szavalat





2.500,- Ft

- élőzene biztosítása




3.000,- Ft

- három szál gyertya




   300,- Ft

- díszes kivitelű emléklap



   300,- Ft

- gépzene





   500,- Ft

- beszerzések





   500,- Ft

- Külső helyszíni esküvő


          20.000,- Ft

A fenti díjtételek az aktuális költségekhez igazítva beépítésre kerültek a rendelet-tervezetbe.

A 2010-ben megrendezett 28 esküvőből csupán egyetlen alkalom sem volt munkaidőben. A szokások azt mutatják, hogy túlnyomórészt munkaidőn kívül kérik az időpontokat a rendezvények megtartásához. Ez azt jelenti, hogy várhatóan a házasulók zömét érinteni fogja az új eljárás miszerint a szándék bejelentésével egyidejűleg kérelmezniük kell  házasságkötés illetve bejegyzett élettársi kapcsolat létesítésének  hivatali munkaidőn kívüli engedélyezését.

A hivatali helyiségen kívüli rendezvények megtartására meghatározott 20.000,- Ft összegű díj jelentős társadalmi és gazdasági hatásokkal nem jár, tekintettel arra, hogy az ilyen rendezvények nem túl gyakoriak, ugyanakkor településünk adottságaira figyelemmel számolni kell az ilyen jellegű igényekkel is.

2. A rendelet-tervezet adminisztratív terheket befolyásoló hatása

 Jelen rendelet-tervezettel az adminisztratív terhek nőnek miután többlet feladatot jelent a rendezvények jegyző általi engedélyezéséhez a kérelmek feldolgozása, illetve a határozatok elkészítése. Új adminisztrációs teher a szolgáltatási megállapodások elkészítése, azonban ez megkönnyíti az ügyfelekkel történő, valamint a hivatalon belüli kommunikációt.

3. A jogszabály megalkotásának szükségessége

A települési önkormányzat a Tvr. 42/A. § (4) bekezdésében kapott felhatalmazást arra, hogy az ott meghatározott témakörben helyi rendeletet alkosson, mely egyben kötelessége is, így annak elmaradása az önkormányzat mulasztásban megnyilvánuló törvénysértése lenne.

4. A jogszabály alkalmazásához szükséges személyi, szervezeti , tárgyi és pénzügyi feltételek

A rendelet alkalmazásához szükséges személyi, szervezeti, tárgyi és pénzügyi feltételek fennállnak. Martfű Város Polgármesteri Hivatalában az anyakönyvvezetői munkakört betöltő köztisztviselő(k) távolléte esetén a helyettesítés megoldott.

A rendezvények lebonyolításához szükséges, ahhoz méltó körülményeket biztosító házasságkötő terem, továbbá az eseményhez nélkülözhetetlen kellékek és egyéb feltételek rendelkezésre állnak. A színvonal további emeléséhez lehetséges egyéb tárgyi feltételekről a tárgyalások elkezdődtek.

Martfű, 2011.szeptember 06.




                                 Hegedűsné Blaskó Anikó
                                                                                hatósági irodavezető
